Vukova nagrada

**Vukovu nagradu** dodeljuje Kulturno-prosvetna zajednica Srbije za „naročite rezultate ostvarene u stvaralačkom radu na širenju kulture, obrazovanja i nauke u Republici Srbiji i na svesrpskom kulturnom prostoru“. Nagrada se sastoji od diplome, plakete i novčanog iznosa.

* Nagrada je 22. februara 2008. dodeljena 44. put, za 2007. godinu. Dobitnici su bili muzički umetnik Uroš Dojčinović, dramska umetnica Rada Đuričin, reditelj i pisac Petar Zec, psihijatar i književnik akademik Vladeta Jerotić, baletski umetnik Konstantin Kostjukov, kompozitor Rajko Maksimović, akademski slikar grafičar Dobrilo Nikolić, književnik Slobodan Pavićević, književnik i dramaturg Radomir Putnik i književnik akademik Ljubomir Simović. Izuzetnu Vukovu nagradu dobio je akademik Miroslav Pantić.
* Nagrada je februara 2009. dodeljena 45. put, za 2008. godinu. Dobitnici su bili Akademija umetnosti u Beogradu, Dragoslav Pavle Aksentijević, ekipa emisije Zaboravljeni umovi Srbije - RTS, Đorđe Malavrazić, mati Fevronija, Milosav Buca Mirković, Dušan Radić, Slobodan Rakitić, Sava Stojkov i Miodrag Ćupić. Izuzetna Vukova nagrada dodeljena je Univerzitetu u Beogradu.
* Nagrada je 18. februara 2010. dodeljena 46. put, za 2009. godinu. Dobitnici su bili Ansambl Renesans, glumac Radoš Bajić, istoričar Žarko Dimić, organizatori manifestacije Dragačevski sabor trubača, književnici Ljubiša Đidić, Dragan Lakićević i Ljiljana Habjanović Đurović, vajarka Olga Jevrić, naučnik Nenad Ljubinković i Univerzitet Megatrend.
* Nagrada je 10. februara 2011. dodeljena 47. put, za 2010. godinu. Dobitnici su bili pesnik iz Vrbasa Blagoje Baković, slikar Vladimir Veličković, kompozitor Ivan Jevtić, umetnički fotograf iz Vrbasa Rajko Karišić, profesor Univerziteta umetnosti u Beogradu dr Ljiljana Mrkić Popović, dirigent Milovan Pančić, istoričar Čedomir Popov, publicista dr Slobodan Ristanović, teatrolog Jovan Ćirilov i Kuća Đure Jakšića u Beogradu.
* Nagrada je februara 2012. dodeljena 48. put, za 2011. godinu. Dobitnici su bili Zadužbina Dositej Obradović, Siniša Kovačević, Negosava Nena Kunijević, Predrag Bajo Luković, Radovan Beli Marković, Milisav Milenković, Dušan Milovanović, Petar Sarić, Gojko Tešić i Miloš Šobajić. Izuzetna Vukova nagrada za 2011. godinu dodeljena je Umetničkoj livnici „Voždovac“ braće Jeremić.
* Nagrada je 26. decembra 2012. dodeljena 49. put, za 2012. godinu. Dobitnici su bili Marija Bišof, izdavačka kuća „Pravoslavna reč“ iz Novog Sada, Bojan Jovanović, Slavica Mihailović, osnovna škola „Lazar Savatić“ iz Zemuna, Uglješa Rajčević, Selimir Radulović, Dragana Tipsarević, Momčilo Moša Todorović i Miladin Ševarlić. Izuzetna Vukova nagrada je dodeljena Manojlu Vukotiću, Rašku Jovanoviću i Đorđu Kadijeviću.
* Nagrada je 9. decembra 2013. dodeljena 50. put, za 2013. godinu. Dobitnici su bili pisci Radomir Andrić, Kosta Dimitrijević, Grozdana Komadinić i Mošo Odalović, slikari Momčilo Antonović, Vladan Radovanović, dramski umetnik Sonja Jauković, protojerej stavrofor Sava B. Jović, violinista mr Dragutin Bogosavljević i istoričar Salih Selimović. Izuzetne Vukove nagrade dobili su Karlovačka gimnazija i pisci Laza Lazić i Laza Čurčić. O ovim priznanjima odlučivao je žiri u sastavu Svetislav Božić (predsednik), Milovan Vitezović, Žarko Dimić, Bora Dugić, Rada Đuričin, Dragan Mraović, Ljubivoje Ršumović, dr Darko Tanasković i Radovan Mića Trnavac.
*Nagrada je 13. februara 2015. dodeljena 51. put, za 2014. godinu. Dobitnici su bili violinista Jovan Kolundžija, književnici Srboljub Ignjatović i Dragan Stanić, etnolog Bosiljka Rosić, reditelj Slavenko Saletović, etnomuzikolog Nice Fracile, izdavač Žarko Čigoja, narodni guslar Boško Vujačić i osnovna škola „Kralj Milutin“ iz Gračanice. Izuzetne Vukove nagrade dobili su arhitekta Mihajlo Mitrović, filolog Darko Tanasković i kompanija „Mona“.

## Reference

## Vanjske veze
* Mati Fevronija, igumanija manastira Pećka patrijaršija dobila Vukovu nagradu 
* Uručena Vukova nagrada za izuzetan doprinos kulturi („Krstarica“, 10. februar 2011) 
* Radio-televizija Republike Srpske: Uručene Vukove nagrade za 2011. godinu, 8. 2. 2012.